দস্তক (১৯৯৬-এর চলচ্চিত্র)
দস্তক মহেশ ভাট পরিচালিত ১৯৯৬ সালের ভারতীয় হিন্দি ভাষার মনস্তাত্ত্বিক থ্রিলার চলচ্চিত্র। বিক্রম ভাট রচিত চলচ্চিত্রটি প্রযোজনা করেন মুকেশ ভাট। এতে শ্রেষ্ঠাংশে অভিনয় করেন সুস্মিতা সেন। এটি তার অভিনীত প্রথম চলচ্চিত্র। পার্শ্ব চরিত্রে অভিনয় করেন মুকুল দেব এবং খল চরিত্রে অভিনয় করেন শরদ কাপুর। চলচ্চিত্রটিতে দেখা যায় মানসিক বিকারগ্রস্থ এক ব্যক্তি মিস ইউনিভার্সকে পাওয়ার জন্য একের পর এক খুন করে যাচ্ছে।